**NARAVOSLOVJE, 7.razred, T10**

**Pozdravljeni, sedmošolci.**

**Pripravila sem vam delo že za 10 teden dela doma. Upam, da imate še kaj energije, skupaj zmoremo vse 😊.**

**Hvala vam, da se javljate, hvala, ker pošiljate super poročila, hvala staršem za pomoč. Prav vsakemu, na vsako sporočilo odgovorim, včasih ne takoj, v istem dnevu, v roku 24 ur pa zagotovo.**

**Prosim vas, da navodila za delo pozorno preberete in se držite rokov, ki so postavljeni za oddajo poročil. Če tega ne zmorete, sporočite, da boste poročila ali rešitve kasneje oddali.**

**Če boste rešeno križanko poslali, po roku (24. 5. 2020), vam je žal pri nagrajevanju ne morem upoštevati. V ponedeljek bodo rešitve križanke objavljene na ŠŠS v rubriki naravoslovje.**

**Hvala za poročila Naravoslovnega dne. Po 20. 5. 2020, ko se izteče rok za oddajo, bom poročila pregledala in vam v roku 14 dni, ali v šoli podala povratno informacijo. Upam, da ste sledili navodilom za pisanje poročil.**

**NAVODILA ZA TA TEDEN:**

Ta teden se bomo premaknili s snovjo naprej. Čaka nas novo poglavje:**OPORA, ZAŠČITA in PREMIKANJE.** Vzemite učbenik in zvezek. Vaša naloga je:

* da snov na straneh 115 do 121 najprej temeljito preberete,
* da naredite izpiske prebrane snovi, slike lahko prerišete ali ustrezne slike natisnete iz spleta,
* odgovorite na vprašanja na strani 118 in 121, odgovore in vprašanja zapiši v zvezek.

**Seminarske naloge lahko še vedno zagovarjate. Imate več možnosti: po zoom-u ali Teams-u (do 3 učenci hkrati, preko delitve zaslona predvajate vaš PPt in zagovarjate, ostali poslušamo), preko skypa, lahko se posnamete in posnetek pošljete. Na posnetku mora biti viden PPt in slišan vaš glas, še bolje, da se vidi še vas. 😊 Preizkusite se v zagovoru in merite čas. Zagovore izvedete po dogovoru z učiteljico. Dogovorimo se za uro, dan, medij, kjer se srečamo, vsi (učenci in učiteljica) potrdimo dogovorjeno. Zagovori so možni do 12. junija.**

**Za vprašanja sem vam na voljo po elektronski pošti: (****katarina.kunaver@guest.arnes.si****,), ali po Lo. Polis pošti.**